Rezultate de excepție pentru România în prima zi de participare la Campionatul European de Culturism și Fitness 2024: 21 de medalii, dintre acestea 11 fiind de aur.
Sportivii români au obţinut rezultate fantastice: 21 de clasări pe podium, în prima zi de participare la Campionatul European de Culturism şi Fitness 2024, competiţie care se desfăşoară la Santa Susanna, în Spania.
Lotul României a cucerit 11 medalii de aur, şase de argint şi patru de bronz.
Medaliile de aur au fost câştigate de Safier Koorndijk-Iancu, Ciprian Borcan, Andrei Pop, Dragoş Enuţă, Ionuţ Lepădatu şi Vlad Dumitru, conform News.ro.
„Este cel mai bun început de competiție realizat vreodată de sportivii români la o competiție de anvergură europeană, în condițiile în care la această ediție participă peste 1000 de sportivi din peste 40 de țări”, transmite Agenția Națională pentru Sport.